**ELŐTERJESZTÉS**

Mórágy Község Képviselő - testületének 2022. március 23-i

rendes/rendkívüli testületi ülésére

|  |  |
| --- | --- |
| Tárgy: | A helyi civil szervezetek 2021 évi beszámolójának elfogadása |
| Előterjesztő: | Glöckner Henrik polgármester |
| Előterjesztést készítette: | Simondi Zoltánné igazgatási előadó |
| Előterjesztés száma: | 17. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

**Mórágy Község Polgármestere** a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazása alapján, a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelettel kihirdetett veszélyhelyzetben eljárva döntött 2021. április 7-én a helyi civil szervezetek 2021. évi támogatásáról.

A döntése értelmében a Mórágyi Sportegyesület 1 800 000 Ft, az Összetartás Mórágyért Egyesület 355 000 Ft, a Hagyományőrző Német Nemzetiségi Egyesület 125 000 Ft, a Völgységi Lovas Egyesület 120 000 Ft, a Mórágyi Iskoláért Alapítvány 220 000 Ft, a Mórágyi Német Nemzetiségi Néptáncegyüttes 500 000 Ft támogatásban részesült.

A Képviselő-testület helyi civil szervezetek, alapítványok, egyházak pénzügyi támogatásáról szóló 13/2013.(XI.4.) önkormányzati rendelete értelmében a támogatott civil szervezet a támogatás évét követő év január 31. napjáig el kell számolnia a kapott támogatással. Ezen kötelezettségnek mind a öt támogatott szervezet eleget tett. A benyújtott pénzügyi és szakmai beszámolók alapján az alábbi összegzést teszem az elszámolásokról:

* ***Sport Egyesület***

A kapott támogatásból fedezték a működési költségeik (étkezés, sportorvos, versenyengedélyeztetés) egy részét, így az éves könyvelői munkadíjat ezen összegből egyenlítették ki, valamint a pályázati közreműködés díjait. A működési költségek mellett eszközöket, felszerelést is vásároltak.

* ***Összetartás Mórágyért Egyesület***

Márciusban Jótékonysági Bált rendeztek volna, de ez sajnos elmaradt. Április végén Mórágy májusfáját állítottak fel az óvodások és iskolások jelenlétében. Június végén Szent Iván esti rendezvényt, júliusban mindenki névnapja rendezvényt októberben az Idősek Világnapja rendezvényt tartották meg. Augusztusban a Bikai Élményparkban vettek részt egy közös színházlátogatáson, majd szeptembereben Tamásiban részt vettek a Regionális nyugdíjas találkozón. A decemberben évzáró rendezvény szintén elmaradt, emellett részt vállaltak a Mórágyi Advent megszervezésében. A falu minden rendezvényén, ami megtartásra került megjelentek és segítettek. A támogatás teljes összegét a rendezvényeik megszervezésére fordították.

* ***Hagyományőrző Német Nemzetiségi Egyesület***

A falu minden rendezvényén részt vett az Egyesület és hol munkájukkal, hol anyagi támogatással segítettek, úgymint Márton Nap, Májusfa állítás, Adventi vásár. Parkosítást és virágosítást végeztek a Kultúrotthonban, Közösségi Házban, a központi téren, a templomkertben és orvosi rendelőnél. A támogatási összeget az éves kirándulásuk költségeinek egy részére fordították.

* ***Völgységi Lovas Egyesület***

Egyéni és kiscsoportos terápiás foglalkozásokat bonyolítottak a 2021-es évben, nyári lovas tábort, Családi Napot, jótékonysági kalandtúrát, és jótékonysági adománygyűjtést tartottak. Versenyzőik szép eredménnyel szerepeltek az országos és regionális díjugrató versenyeken. Az Önkormányzattól kapott támogatást BEMER készlet megvásárlásához használta fel az Egyesület.

* ***Mórágyi Német Nemzetiségi Néptáncegyüttes***

A támogatásként kapott 500 000 Ft-ot a tánccsoport eszköz, logóval ellátott pólók, ajándéktárgyak beszerzésére, archív fotók vásárlására, továbbképzés díjára, összejövetelek vendéglátásának finanszírozására használta fel. Az Önkormányzat támogatásával segítséget nyújtott az Egyesületnek a mórágyi Német Nemzetiségi Önkormányzat szakmai nap résztvevőinek vendéglátásával, valamint a különböző tagdíjak átvállalásával.

***Mórágyi Iskoláért Alapítvány*** elszámolása sajnos még nem érkezett meg az Alapítvány elnökének halála miatt.

A részletes szakmai és pénzügyi beszámolók a rendeletben előírt mellékletekkel együtt az előterjesztés mellékletét képezi.

Kérem a Tisztelt Képviselő-testületet, hogy az előterjesztést megtárgyalni, a határozati javaslatokat elfogadni szíveskedjen.

**Határozati javaslat I.**

Mórágy Község Önkormányzatának Képviselő-testülete a Mórágyi Sport Egyesület 2021. évi szakmai és pénzügyi beszámolóját elfogadja.

**Határozati javaslat II.**

Mórágy Község Önkormányzatának Képviselő-testülete a Hagyományőrző Német Nemzetiségi Egyesület 2021. évi szakmai és pénzügyi beszámolóját elfogadja.

**Határozati javaslat III.**

Mórágy Község Önkormányzatának Képviselő-testülete a Völgységi Lovas Egyesület 2021. évi szakmai és pénzügyi beszámolóját elfogadja.

**Határozati javaslat IV.**

Mórágy Község Önkormányzatának Képviselő-testülete a Mórágyi Iskoláért Alapítvány 2021. évi szakmai és pénzügyi beszámolóját nem tudta elfogadni, mivel az nem érkezett meg. A Képviselő-testület kéri az Alapítványt, hogy az április végi testületi ülésig szíveskedjen elszámolni a 2021. évi támogatással.

**Határozati javaslat V.**

Mórágy Község Önkormányzatának Képviselő-testülete a Mórágyi Német Nemzetiségi Néptáncegyüttes 2021. évi szakmai és pénzügyi beszámolóját elfogadja.

Mórágy, 2022. március 17.

Glöckner Henrik sk.

polgármester